Държавен вестник, бр. 109, 2024 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  109
УСТРОЙСТВЕН ПРАВИЛНИК
на Национален фонд „Култура“
Г л а в а  п ъ р в а
ОБЩИ ПОЛОЖЕНИЯ
Чл. 1. С този правилник се уреждат:
1. дейността, структурата, функциите, орга­
низацията на работа и числеността на персо­
нала на Национален фонд „Култура“, наричан 
по-нататък „Фонда“;
2. правилата за организацията на работата 
на Управителния съвет, включително мерките 
за предотвратяване на конфликт на интереси;
3. условията и редът за провеждане на кон­
курс за изпълнителен директор на Фонда;
4. редът за кандидатстване по обявени кон­
курси.
Чл. 2. (1) Фондът е юридическо лице на 
бюджетна издръжка към министъра на култу­
рата със седалище в гр. София.
(2) Изпълнителният директор на Фонда 
е второстепенен разпоредител с бюджет по 
бюджета на Министерството на културата.
Чл. 3. Средствата за дейността на Фонда 
се осигуряват от източниците съгласно чл. 30 
от Закона за закрила и развитие на културата 
(ЗЗРК).
Чл. 4. Министърът на културата контролира 
дейността на Фонда, като:
1. приема стратегически насоки за дей­
ността му;
2. определя дневния ред за заседанията 
на Управителния съвет по предложение на 
изпълнителния директор, свиква и ръководи 
заседанията на Управителния съвет и подписва 
неговите актове;
3. одобрява програмите по чл. 27, ал. 1, т. 1 
от ЗЗРК и ги включва в програмния бюджет 
на Министерството на културата;
4. осъществява мониторинг и анализ на 
дейността на Фонда;
5. приема Годишния финансов отчет и Го­
дишния доклад за дейността на Фонда;
6. осъществява контрол чрез Инспектората 
по чл. 46 от Закона за администрацията и 
Звеното за вътрешен одит на Министерството 
на културата.
Г л а в а  в т о р а
УПРАВЛЕНИЕ И УСТРОЙСТВО
Раздел І
Управителен съвет
Чл. 5. (1) Органи на управление на Фонда 
са Управителният съвет и изпълнителният 
директор.
(2) Членовете на Управителния съвет и из­
пълнителният директор попълват и подписват 
декларация за безпристрастност, обективност, 
липса на обвързаност и интереси по образец 
съгласно приложение № 1.
Чл. 6. (1) Поименният състав на Управител­
ния съвет се определя със заповед на министъра 
на културата:
1. по предложение на съответните министри 
и на Националното сдружение на общините в 
случаите по чл. 26, ал. 1, т. 1 и 2 от ЗЗРК, в 
писмена форма;
2. по реда на ал. 2 – 5 – за членовете по 
чл. 26, ал. 1, т. 3 от ЗЗРК.
(2) За определяне на членовете по чл. 26, 
ал. 1, т. 3 от ЗЗРК, не по-късно от три месеца 
преди изтичането на мандата им изпълнител­
ният директор публикува на интернет страни­
цата покана за предоставяне на предложения за 
попълване на състава на Управителния съвет.
(3) Предложенията по ал. 2 се разглеждат от 
техническа комисия, назначена от министъра 
на културата за установяване на съответствие 
с изискванията по чл. 26, ал. 7 и 9 от ЗЗРК, и 
комисия по избора в 9-членен състав, назначена 
от министъра на културата, състояща се от:
1. двама служители на Министерството на 
културата;
2. двама служители на Фонда;
3. петима представители, предложени от 
ръководните органи на творческите съюзи и 
културни организации или висши училища в 
областта на културата.
(4) Комисията по избора представя моти­
вирано предложение за избор на членове на 
Управителния съвет на министъра на културата.
(5) За установяване на обстоятелствата по 
чл. 26, ал. 9 от ЗЗРК кандидатите представят 
декларация пред техническата комисия по ал. 3.
Чл. 7. (1) Управителният съвет подпомага 
министъра на културата при определяне на 
стратегическите насоки и осигуряването на 
прозрачността на дейността на Фонда, като:
1. приема предложението за видовете прог­
рами, по които Фондът финансира проекти, 
методика и критерии за оценка на проектите;
2. приема индикативна годишна програма 
за конкурсите на Фонда;
3. приема решения за пренасочване на 
неусвоени средства по проведените конкурси;
4. приема годишен доклад за дейността на 
Фонда и го представя на министъра на културата;
5. одобрява годишния финансов отчет на 
Фонда и го представя на министъра на културата;
6. взема решения за одобряване на доклад 
на оценителните комисии и за финансиране 
на проектите;
7. инициира промени в Устройствения пра­
вилник на Фонда;
8. приема други решения, свързани с дей­
ността на Фонда.
(2) Всички решения на Управителния съвет 
задължително съдържат мотиви. Решенията на 
Управителния съвет се публикуват на интер­
нет страницата на Фонда заедно с мотивите